পানি সম্পদ
পানি সম্পদ বা জল সম্পদ হল পানির সেই সমস্ত উৎসসমূহ যেগুলি মানুষের নিয়মিত ব্যবহারের জন্য অতিপ্রয়োজনীয়। কৃষি, শিল্প, গার্হস্থ্য ব্যবহার এবং পরিবেশ রক্ষণাবেক্ষণসহ মনুষ্যজীবনের সর্বক্ষেত্রেই পানির ব্যবহার অপরিহার্য। এবং এইসকল কাজে ব্যবহারের ক্ষেত্রে যেটি অত্যাবশ্যক সেটি হল পরিশোধিত বিশুদ্ধ পানি। পৃথিবীতে লভ্য পানির প্রায় ৯৭.৫% হল লবণাক্ত এবং বাকি মাত্র ২.৫% বিশুদ্ধ। এই স্বল্পপরিমাণ শুদ্ধ পানির আবার দুই-তৃতীয়াংশই কঠিন অবস্থায় অর্থাৎ তুষার, হিমশৈল, ইত্যাদি রূপে বিদ্যমান। অবশিষ্ট তরল পানির অধিকাংশই ভূগর্ভস্থ এবং অতি অল্পপরিমাণ পানি ভূপৃষ্ঠস্থ জলাশয়ে লভ্য।
ঈষৎলোনা পানি
ঈষৎলোনা পানি হলো এমন ধরনের পানি যার লবণাক্ততার পরিমাণ স্বাদু পানি অপেক্ষা বেশি হলেও সমুদ্রের পানি অপেক্ষা কম। এই পানি প্রধানতঃ সমুদ্রের সঙ্গে মিশে যাওয়া নদীসমূহের মোহনা বা তার নিম্নাংশের দৃষ্ট হয়। ঈষৎলোনা পানির গড় লবণাক্ততা ০.৫ হতে ৩.০% (৩০ গ্রাম/লিটার), এর অর্থ ১ কিলোগ্রামে ০.৫ গ্রাম থেকে ৩০ গ্রাম পর্যন্ত দ্রবীভূত লবণ রয়েছে।